LV Eiropas Savienības Oficiālais Vēstnesis C 197/14

Publikācija saskaņā ar Eiropas Parlamenta un Padomes Direktīvu 2001/24/EK par kredītiestāžu reorganizāciju un likvidāciju

Uzaicinājums iesniegt prasījumu – Termiņš, kas jāievēro

Uzaicinājums apstrīdēt prasījumu – Termiņš, kas jāievēro

2013/C 197/04

IZRAKSTS SASKAŅĀ AR 370. PANTU LIKUMĀ Nr. 182/2006 PAR MAKSĀTNESPĒJU UN TĀS PROCESA NORISI (TURPMĀK “MAKSĀTNESPĒJAS LIKUMS”)

Ar Městský soud v Praze (Prāgas Municipālā tiesa) 2013. gada 4. aprīļa nolēmumu Nr. MSPH 78 INS 5152/2012-A-41 tika pasludināta Prāgas Úvěrní družstvo PDW (PDW kredītsabiedrība), kuras juridiskā adrese ir Čehijas Republikā, Praha 2, Lipová 1444/20, reģistrācijas Nr. 257 91 583 (turpmāk “parādnieks”) maksātnespēja un tai tika nosūtīts izpildraksts attiecībā uz tās aktīviem. Šis lēmums stājās spēkā 2013. gada 4. aprīlī. 2013. gada 18. aprīlī sabiedrība 1. správcovská a konkurzní v.o.s., kuras juridiskā adrese ir Čehijas Republikā, Pardubice, třída Míru 67, reģistrācijas Nr. 261 26 788, tika iecelta par likvidatoru. Maksātnespējas tiesas adrese ir Prāgas Municipālā tiesa, Slezská nodaļa, Česká republika, Praha, Slezská 9.

Kreditoru prasījumi, kā uzrādīts parādnieka grāmatvedības datos, uzskatāmi par iesniegtiem. Likvidators par to kreditoriem paziņos individuāli 60 dienu laikā pēc maksātnespējas pasludināšanas, proti, līdz 2013. gada 4. jūnijam. Prasījuma iesniegšanas termiņš ir maksātnespējas pasludināšanas diena, proti, 2013. gada 4. aprīlis.

Šajā paziņojumā norāda faktu, ka attiecībā uz parādnieka aktīviem nosūtīts izpildraksts, attiecīgā kreditora prasījuma summu pret parādnieku, faktu, ka tā prasījums par minēto summu uzskatāms par iesniegtu, un, attiecīgā gadījumā, prasījuma veidu.

Kreditors, kurš vēlas apstrīdēt tā iesniegtā prasījuma summu vai veidu, kas norādīti paziņojumā, var četru mēnešu laikā pēc maksātnespējas procesa pasludināšanas iesniegt likvidatoram rakstveida iebildumu; ja šāds iebildums netiek iesniegts, tiek uzskatīts, ka kreditors piekrīt paziņojuma saturam.

Triju mēnešu laikā kopš šā maksātnespējas lēmuma izraksta publikācijas Eiropas Savienības Oficiālajā Vēstnesī kreditors var iesniegt iebildumu, norādot, ka viņš nav saņēmis paziņojumu no likvidatora. Iebildumā norāda prasījuma summu pret parādnieku dienā, kad tiek pasludināta maksātnespēja, kas attiecas uz parādnieka aktīviem. Iebildumam pievieno jebkādu tādu dokumentu oficiāli apstiprinātas kopijas, kuri apliecina prasīto summu, tās rašanās datumu un prasījuma veidu, un jo īpaši, vai prasījums, kas izvirzāms pret parādnieka īpašumu (Maksātnespējas likuma 168. pants), ir tāds pats, kas izvirzāms pret parādnieka īpašumu (Maksātnespējas likuma 169. pants), vai uz prasījumu attiecas tiesības to apmierināt no nodrošinājuma (Maksātnespējas likuma 2. panta g) punkts), vai prasījums ir citādi nodrošināts, vai arī tas ir pakārtots prasījums (Maksātnespējas likuma 172. panta 2. punkts), un norāda īpašumtiesību paturēšanu.

Kreditors, kura juridiskā adrese, birojs, domicils vai pastāvīgā dzīvesvieta ir kādā no dalībvalstīm vai Eiropas Ekonomikas zonas valstīm, var iesniegt iebildumu šīs valsts oficiālajā valodā. Ja kreditors apstrīd sava prasījuma summu vai veidu, kas norādīti paziņojumā, iebilduma virsrakstam jābūt “Podání námitky proti výši pohledávky” (“Iebildums par prasījuma summu”) čehu valodā. Ja kreditors iesniedz iebildumu par to, ka viņš nav saņēmis paziņojumu no likvidatora, iebilduma virsraksts ir “Přihláška pohledávky” (“Prasījuma iesniegums”) čehu valodā.

Mgr. Pavel NOVÁK

pilnvarotais partneris 1. správcovská a konkurzní v.o.s.,

parādnieka Úvěrní družstvo PDW, Prāga,

maksātnespējas procesa administrators